La integració tarifària permetrà en 2022 viatjar de Sagunt a València fins a un 75% més barat
26 de novembre 2021

La nova integració tarifària, que entrarà en vigor el pròxim 1 de gener de 2022, permetrà viatjar per un import de fins a un 75% més barat que l'actual i, a més, una única targeta serà vàlida per a tot el transport públic (Metrovalència, EMT, Metrobús i Renfe Rodalia). Així mateix, s'ha establit una nova zonificació per a l'ús de les mateixes (zona A, zona B i zona de solapament AB), on Sagunt passa de formar part de la zona D a la B, com la resta de municipis del Camp de Morvedre.

En este sentit, a partir de gener de 2022 existiran 2 tipus de bo: BONO 10 TRANSBORD i ABONAMENT MENSUAL, d'1 o 2 zones. El bo o abonament corresponent a una zona permetrà viatjar a altres municipis de la comarca i de l'àrea metropolitana de València (zona AB i B) i, d'altra banda, amb els títols vàlids en 2 zones es podrà viatjar de Sagunt a València, amb Metrobús o Rodalia, i en el mateix viatge es podrà fer transbord a València (zona A) en EMT o Metrovalència.

![](/media/rslhlw4d/c_javier-raro.jpg?width=362&height=241&mode=max)El regidor de Trànsit i Mobilitat Urbana, Javier Raro, ha assenyalat que «**des de l'Ajuntament de Sagunt estem molt satisfets amb estes noves tarifes que proposa l'Autoritat de Transport Metropolità de València i especialment contents perquè Renfe Rodalia entre dins d'esta integració tarifària i ens permeta augmentar els usuaris. Esperem que amb estes noves tarifes i esta nova estructura de zones, l'ús del transport públic i de la mobilitat sostenible augmente a partir de 2022**».

Així mateix, la integració suposa a més un estalvi considerable, sent els preus del BO 10 TRANSBORD per a una zona de 8 euros i de 12 euros per a dos zones. Mentre l'ABONAMENT MENSUAL per a una zona tindrà un preu de 35 i per a dos zones de 53 euros, la qual cosa suposa respecte a les tarifes actuals un estalvi de fins a un 75%.

![](/media/z2xmjqel/c1-mini-autobus-electrico-pruebas.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/la-integracio-tarifaria-permetra-en-2022-viatjar-de-sagunt-a-valencia-fins-a-un-75-mes-barat/ "Facebook")
*   [](http://twitter.com/share?url=https://aytosagunto.es/va/actualitat/la-integracio-tarifaria-permetra-en-2022-viatjar-de-sagunt-a-valencia-fins-a-un-75-mes-barat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-integracio-tarifaria-permetra-en-2022-viatjar-de-sagunt-a-valencia-fins-a-un-75-mes-barat/ "Linked In")
*   [](mailto:?body=https://aytosagunto.es/va/actualitat/la-integracio-tarifaria-permetra-en-2022-viatjar-de-sagunt-a-valencia-fins-a-un-75-mes-barat/)